Almaz Ayana

Almaz Ayana Eba (oromoeraz: Almaaz Ayyanaa Eebbaa, amhareraz: አልማዝ አያና ኤባ) (Wenbera, 1991ko azaroaren 21a) etiopiar korrikalaria da, distantzia luzean karreran espezializatua. Azken urteetan aratoiak egiten hasi da.

Rio de Janeiroko Jokoetan 10.000 metrotako lasterketan urrezko domina eskuratu zuen eta munduko errekorra ezarri zuen. 10.000 m eta 5.000 m lasteketatan munduko txapeldun izan da.

 Biografia 
Benishangul-Gumuz eskualdean jaio zen. Oromo leinuko familia bateko 9 anai-arreben artean zazpigarrena zen. 13-14 urte zituela hasi zen korrika eskolan. Oromoeraz eta amhareraz hitzegiten du. Almaz izenak "diamantea" esan nahi du amhareraz.

21 urte zituela Moskuko munduko txapelketan brontzezko domina eskuratu zuen 5.000 metroko lasterketan eta hurrengo urtean Afrikako txapelduna izan zen Genzebe Dibaba faboritoari aurrea hartuz.

2015ean munduko txapelduna izan zen Pekinen jokaturiko 5.000 metroko lasterketan. Hurrengo urtean Rio de Janeiroko Jokoetan bi domina eskuratu zituen, 10.000 metrokoan urrea (munduko errekorra eginez) eta 5.000 metrokoan brontzea. Urte hartan Diamantezko Ligako txapelduna izan zen 5.000 metrotan. Emaitza guzti hauengatik 2016ko Munduko emakumezko atleta onena izendatu zuen Atletismoko Federazioak. 2017an Londresen munduko txapelduna izan zen 10.000 metrotan eta txapeldunordea 5.000 metrotako lasterketan.

2018 eta 2022 artean ia ez zuen korritu, alde batetik haurdunaldia izan zuelako eta bestetik lesioak. 2022an Amsterdamgo Maratoia korritu zuen eta irabazi egin zuen 2:17:20 denbora eginez. Almaz Ayanak egindako lehenengo maratoia izan zen eta lasterketako errekorra ezarri zuen. Emakumezkoen maratoietako historiako zazpigarren denbora onena izan zen gainera.

 Nazioarteko emaitzak 
 Txapelketak 
Olinpiar JokoakUrteaLekuaDominaProba2016Rio de Janeiro 10.000m2016Rio de Janeiro 5.000mMunduko txapelketakUrteaLekuaDominaProba2013Mosku 5.000m2015Pekin 5.000m2017Londres 10.000m2017Londres 5.000mAfrikako txapelketakUrteaLekuaDominaProba2014Marrakex 5.000mKopa Kontinentala (Afrikaren ordezkari)UrteaLekuaDominaProba2014Marrakex 5.000m

 Diamantezko Ligako garaipenak 
 2015:
  Shanghai Golden Grand Prix; 5.000 m (munduko errekorra)
  Zürich Weltklasse; 3.000 m
 2016: 
 24px Diamantezko Ligaren irabazlea 5.000 metrotan
  Qatar Athletic Super Grand Prix; 3000 m (munduko errekorra)
  Rabat Meeting International Mohammed VI d'Athlétisme; 5.000 m (munduko errekorra)
  Rome Golden Gala - Pietro Mennea; 5.000 m (munduko errekorra)
  Brussels Memorial Van Damme; 5.000 m

 Marka pertsonalak 
 Pistan:
 3.000 m: 8:22.22 (2014) - Rabat ()
 5.000 m: 14:12.59 (2016) - Erroma () - Munduko 3. denbora
 10.000 m: 29:17.45 (2016) - Rio de Janeiro () - Munduko 3. denbora, 2016an Munduko errekorra
 Errepidean:
 10 km: 32:19 (2010) - Luanda ()
 Maratoi erdia: 1:05:30 (2023) - Lisboa ()
 Maratoia: 2:17:20 (2022) - Amsterdam () - Emakumezkoen maratoietan bederatzigarren denbora

 Erreferentziak 

 Kanpo estekak 
 Almaz Ayanaren fitxa World Athletics webgunean

Kategoria:Etiopiako atletak
Kategoria:2016ko Udako Olinpiar Jokoetako atletak
Kategoria:2016ko Udako Olinpiar Jokoetako dominadunak
Kategoria:Olinpiar Jokoetako urrezko dominadunak atletismoan
Kategoria:Olinpiar Jokoetako brontzezko dominadunak atletismoan
Kategoria:Etiopiako urrezko dominadun olinpikoak
Kategoria:Etiopiako emakumeak